Ջո Մեյսոն

**Ջոզեֆ (Ջո) Մեյսոն** (, ), իռլանդացի ֆուտբոլիստ, «Կավալրի» ակումբի հարձակվող:

## Կենսագրություն
Ջո Մեյսոնը ծնվել է Պլիմուտում։ Այստեղ էլ իր ֆուտբոլային կարիերան սկսել է «Պլիմուտ Արգայլ» ակումբի համակարգում, որտեղ հայտնվել է 10 տարեկանում։ 2009 թվականի մայիսին պրոֆեսիոնալ պայմանագիր է կնքել «Պլիմուտի» հետ, իսկ ավելի ուշ ընդգրկվել է 2009/10 մրցաշրջանի հիմնական թիմի հայտացուցակում։

2009 թվականի դեկտեմբերի 5-ին նորամուտն է նշել հարազատ ակումբում «Շեֆիլդ Յունայթեդի» դեմ տնային խաղում (0:1), որտեղ խաղադաշտում անցկացրել է 25 րոպե։  2010 թվականի ձմռանը Մեյսոնը ևս 2,5 տարով երկարաձգել է պայմանագիրը «ուխտավորների» հետ: Փետրվարի 27-ին իռլանդացին խփել է առաջին գոլը ակումբի կազմում՝ գրավելով նույն «Շեֆիլդ Յունայթեդի» դարպասը (3: 4):

2011 թվականի հուլիսի 10-ին 250 հազար ֆունտով տեղափոխվել է «Քարդիֆ Սիթի»՝ կնքելով եռամյա պայմանագիր: Օգոստոսի 7-ին «Վեսթ Հեմի» դեմ (1:0) խաղում առաջին հանդիպումն է անցկացրել ուելսյան ակումբի կազմում՝ փոխարինման դուրս գալով 2-րդ խաղակեսում, իսկ «ծիծեռնակների» հիմնական կազմում առաջին հանդիպումը անցկացրել է օգոստոսի 17-ին «Բրայթոնի» հետ (1:3): Հոկտեմբերի 22-ին առաջին գոլն է խփել «Քարդիֆի» կազմում՝ գրավելով «Բարնսլիի» դարպասը (5:3):

Մեյսոնը ծանրակշիռ ներդրում է կատարել «ծիծեռնակների»՝ լիգայի գավաթի եզրափակիչ դուրս գալու գործում՝ 1/8 եզրափակչի «Բերնլիի» հետ խաղում (1:0) գոլ խփելով, իսկ «Լիվերպուլի» հետ եզրափակիչ խաղում (2:2) բացել է հաշիվը, սակայն 11-մետրանոց հարվածաշարում տիտղոսը, այնուամենայնիվ, բաժին է հասել Մերսիսայդի ակումբին: 2012 թվականի ապրիլի 20-ին երկարաձգել է պայմանագիրը «Քարդիֆի» հետ մինչև 2016 թվականը: Ստորագրումից մեկ օր անց գրավել է «Լիդսի» դարպասը (1:1), իսկ մեկ օր անց ակումբի կողմից պարգևատրվել է տարվա լավագույն երիտասարդ խաղացողի կոչումով:

2013 թվականի նոյեմբերի 27-ին հայտարարվել է, որ «Բոլթոն Ուոնդերերսը» վարձակալել է Մեյսոնին մինչև 2014 թվականի հունվարի 5-ը: «Միդլսբրոյի» հետ խաղում «Տրոտերների» կազմում նորամուտն է նշել նոյեմբերի 30-ին՝ 83-րդ րոպեին փոխարինելով Նիլ Դանսին:

2014 թվականի փետրվար 20-ին «Բոլթոնը» 1,5 ամսով կրկին վարձակալել է ֆուտբոլիստին:

2016 թվականի հունվարի 28-ին Մեյսոնը տեղափոխվել է «Վուլվերհեմփտոն Ուոնդերերս», որի հետ կնքել է երեքուկես տարվա պայմանագիր:Տրանսֆերի գումարը չի հրապարակվել:

2017 թվականի օգոստոսի 23-ին վարձավճարով տեղափոխվել է «Բարթոն Ալբիոն» մինչև 2018 թվականի հունվարի 2-ը: Մարտի 24-ին  Ֆուտբոլի բարձրագույն լիգայի «Սպորտինգ Կանզաս Սիթիի» դեմ կայացած մեկնարկային խաղում նրան 8 րոպե է պահանջվել գոլ խփելու համար: Հուլիսի 12-ին «Ռապիդզը» հայտնել է վարձակալության դադարեցման և ֆուտբոլիստին «գայլերին» վերադարձնելու մասին:

2018 թվականի օգոստոսի 31-ին «Պորտսմութը» վարձակալել է նրան մինչև 2019 թվականի հունվարի 2-ը:

2019 թվականի հունվարի 31-ին «Վուլվերհեմփթոն Ուոնդերերսի» Մեյսոնի հետ պայմանագիրը կողմերի փոխադարձ համաձայնությամբ դադարեցվել է:

2019 թվականի հունիսի 4-ին միացել է Լիգա Օդինի «Միլթոն-Քինս Դոնս» ակումբին: 2019/20 մրցաշրջանի ավարտից հետո պայմանագիրը «ՄԿ Դոնսի» հետ ավարտվել է, սակայն 2020 թվականի օգոստոսի 24-ին ակումբը պայմանագիր է կնքել ֆուտբոլիստի հետ: 2021 թվականի հունվարի 19-ին «Ֆլիթվուդ Թաունի» դեմ խաղում 28-րդ րոպեին հեթ-տրիկի հեղինակ է դարձել:

2021 թվականի մայիսի 10-ին ազատ տրանսֆերով տեղափոխվել է Կանադայի Պրեմիեր լիգայի «Կավալրի» ակումբ՝ կնքելով բազմամյա պայմանագիր: «Կավալրիի» կազմում նորամուտն է նշել հուլիսի 18-ին «Հալիֆաքս Ուոնդերերսի» դեմ խաղում: Օգոստոսի 3-ին Ալբերտայի դերբիում «Էդմոնտոնի» դեմ խաղում խփել է առաջին գոլը «Կավալրիի» կազմում: Ընդհանուր առմամբ 2021 մրցաշրջանում 15 խաղում խփել է յոթ գոլ։ 2022 թվականի հունվարի 21-ին ակումբը հայտարարել է 2022 թվականի մրցաշրջանում նրա վերադարձի մասին:

## Ձեռքբերումներ
; «Քարդիֆ Սիթի»

* Չեմպիոնշիփ՝ 2012/13

## Ծանոթագրություններ

## Արտաքին հղումներ
* 
* 
* 
* 
* 

 
Կատեգորիա:Անգլիական ֆուտբոլի լիգայի խաղացողներ
Կատեգորիա:Բարտոն Ալբիոնի ֆուտբոլիստներ
Կատեգորիա:Բոլթոն Ուոնդերերսի ֆուտբոլիստներ
Կատեգորիա:Իռլանդացի ֆուտբոլիստներ
Կատեգորիա:Կարդիֆ Սիթիի ֆուտբոլիստներ
Կատեգորիա:Միլթոն Քինս Դոնսի ֆուտբոլիստներ
Կատեգորիա:Պլիմուտ Արգայլի ֆուտբոլիստներ
Կատեգորիա:Պորտսմութի ֆուտբոլիստներ
Կատեգորիա:Վուլվերհեմպտոն Ուոնդերերսի ֆուտբոլիստներ
Կատեգորիա:Տղամարդկանց ֆուտբոլի հարձակվողներ